CELEX: C2004/300/68
Language: lt
Date: 2004-12-04 00:00:00
Title: Byla C-436/04 Hof van Cassatie van België 2004 m. spalio 5 d. nutartimi pateiktas prašymas priimti prejudicinį sprendimą byloje VAN ESBROECK, Léopold Henri prieš Openbaar Ministerie

4.12.2004   
            
            
               LT
            
            
               Europos Sąjungos oficialusis leidinys
            
            
               C 300/35
            
         Hof van Cassatie van België 2004 m. spalio 5 d. nutartimi pateiktas prašymas priimti prejudicinį sprendimą byloje VAN ESBROECK, Léopold Henri prieš Openbaar Ministerie
   (Byla C-436/04)
   (2004/C 300/68)
   Hof van Cassatie van België 2004 m. spalio 5 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. spalio 13 d., priimti prejudicinį sprendimą byloje VAN ESBROECK, Léopold Henri prieš Openbaar Ministerie.
   Hof van Cassatie van België prašo Teisingumo Teismo atsakyti į šiuos klausimus:
   
               1)
            
            
               ar 1990 m. birželio 19 d. Konvencijos dėl Šengeno susitarimo įgyvendinimo 54 straipsnis reiškia, kad jis gali būti taikomas proceso Belgijos teisme metu asmeniui, kuriam Belgijos teisme po 2001 m. kovo 25 d. yra iškelta baudžiamoji byla dėl tos pačios veikos, dėl kurios šis asmuo 2000 m. spalio 2 d. buvo nuteistas Norvegijos teismo, jeigu paskirta bausmė jau buvo atlikta, kai pagal 1999 m. gegužės 18 d. Susitarimo tarp Europos Sąjungos Tarybos ir Islandijos Respublikos bei Norvegijos Karalystės dėl šių dviejų šalių asociacijos įgyvendinant, taikant ir plėtojant Šengeno acquis 2 straipsnio 1 dalį Konvencijos dėl Šengeno susitarimo įgyvendinimo 54 straipsnis Norvegijoje turi būti įgyvendintas ir taikomas tik nuo 2001 m. kovo 25 d.?
               Jei atsakymas į pirmąjį klausimą yra teigiamas:
            
         
               2)
            
            
               ar 1990 m. birželio 19 d. Konvencijos dėl Šengeno susitarimo įgyvendinimo 54 straipsnis, skaitomas kartu su jos 71 straipsniu, reiškia, kad veikos, susijusios su tų pačių bet kokių narkotinių ir psichotropinių medžiagų, įskaitant kanapes, laikymu išvežimo ar įvežimo tikslu, už kurių išvežimą ar įvežimą yra baudžiama skirtingose šalyse, pasirašiusiose Konvenciją dėl Šengeno susitarimo įgyvendinimo, ar kuriose Šengeno acquis yra įgyvendinta ir taikoma, turi būti laikomos „tomis pačiomis veikomis“ pirmiau nurodyto 54 straipsnio prasme?